《落花 其一》
明代·彭世潮

一春憔悴有谁知，斜捲珠帘吊落曦。愁见暮烟埋碧玉，恨随风雨葬胭脂。

六朝文物轻回首，千古繁华半皱眉。离合悲欢俱是泪，迷魂应逐杜鹃飞。

作者简介：彭世潮，字源大，号龙溪。东莞人。明世宗嘉靖四年（一五二五）举人。授福建古田教谕，升国子监学录，擢陕西道监察御史。以不能事权贵，左迁福清令。著有《龙溪漫兴》。民国张其淦《东莞诗录》卷一一有传。